Source: https://www.riigiteataja.ee/akt/72508
Timestamp: 2019-12-11 07:33:39+00:00
Document Index: 219535

Matched Legal Cases: ['§ 303', '§1', '§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', 'ps 1']

Tuletõrje- ja päästetöötajate ning Väike-Maarja Päästekooli õpilaste ja Sisekaitseakadeemia päästekolledži üliõpilaste vormiriietuse kirjeldus ja kandmise tähtajad – Riigi Teataja
Tuletõrje- ja päästetöötajate ning Väike-Maarja Päästekooli õpilaste ja Sisekaitseakadeemia päästekolledži üliõpilaste vormiriietuse kirjeldus ja kandmise tähtajad
RT I 2000, 96, 622
Vastu võetud 06.12.2000 nr 409
Määrus kehtestatakse « Päästeseaduse» (RT I 1994, 28, 424; 1998, 39, 598; 2000, 50, 316) § 303 lõike 1 alusel.
§1. Käesolevas kirjelduses sätestatakse riigi ja kohaliku omavalitsuse päästeasutuste tuletõrje- ja päästetöötajate ning Väike-Maarja Päästekooli õpilaste ja Sisekaitseakadeemia päästekolledži üliõpilaste (edaspidi töötajad) vormiriietuse kirjeldus ja kandmise tähtajad.
§2. Töötajate pidulik vormiriietus on must, «Pantone Textile» 1992. aasta värvitabeli järgi värv 19-4205 TP, töövorm ja vaheriietus on sinised, värv Pantone 19-4025 TP. Lisandiks (kantideks) on kasutatud punast, värv Pantone 18-1664 TP. Kraeilustised on kuldsed, värv S1-5.
§3. Töötajate vormiriietusel kasutatakse kolme lõvi kujutisega antiikmessingist vorminööpe. Suurte vorminööpide läbimõõt on 20 mm, väikestel vorminööpidel 14 mm.
§4. Töötajate mütsimärk on kuldne, reljeefsest messingist. Kolmnurkse märgi alumine mõõt on 60 mm ja kõrgus 50 mm. Märgi tipus on väikese riigivapi kujutis. Märgi alumistes nurkades on stiliseeritud leegi ja kolmnurga sees tammelehtedest pärja kujutis. Pärja keskel punasel taustal on emailitud ümmargune sini-must-valge kokard läbimõõduga 20 mm.
TÖÖTAJATE VORMIRIIETUS
§5. Töötajate vormiriietuse liigid on:
1) pidulik vormiriietus;
2) töövormiriietus;
3) vaheriietus.
§6. Pidulik vormiriietus koosneb: vormikuuest, viigipükstest (naistel seelik), pika varrukaga ja lühikeste varrukatega päevasärkidest, lipsust, vormimütsist (naistel vormikübar), talvemütsist, mantlist, pikast jopest, valgest sallist, mustadest kinnastest, rihmast, kingadest ja sokkidest (naistel sukad või sukkpüksid).
§7. Töövormiriietus koosneb: reguleeritavate varrukatega ja lühikeste varrukatega vormipluusidest, T-särgist, töövormi pükstest, töövormi seelikust, sviitrist, nokkmütsist, töövormi talvemütsist, lühikesest jopest, sinisest sallist, vöörihmast, sinistest või mustadest kinnastest, saabastest või kingadest ja sokkidest (naistel sukad või sukkpüksid).
§8. Tulekustutus- ja päästemeeskondadele ning teistele otseselt tulekustutus-päästetöid tegevatele töötajatele määratud vaheriietus koosneb: T-särgist, polost, anorakist, vaheriietuse pükstest, vöörihmast, sokkidest, kingadest ja kootud mütsist.
§9. Sisekaitseakadeemia päästekolledži üliõpilased kannavad töövormiriietust. Kooli lõpetajatele väljastatakse pidulik vormiriietus.
§10. Väike-Maarja Päästekooli õpilased kannavad töövormiriietust määruse lisas sätestatud erinevustega.
§11. Töötajate vormiriietuse esemete väljastamine ja kandmise tähtajad on sätestatud määruse lisas.
§12. Töötaja üleviimisel ühest päästeasutusest teise tasub uue töökoha päästeasutus eelmisele päästeasutusele töötajaga ületulnud vormiriietuse jääkmaksumuse.
TÖÖTAJATE VORMIRIIETUSE ESEMED JA NENDE KIRJELDUS
§13. Töötajate vormiriietuse esemed on:
1) Meeste vormikuub
Meeste vormikuub on musta värvi poolvillasest kangast musta polüestervoodriga. Kergelt taljesse töödeldud reväärkraega vormikuub on üherealine, Päästeameti peadirektori, päästeteenistuste direktorite ja nende asetäitjate vormikuub on kaherealine. Kuue esikinnis on suletav vastavalt kolme või kuue suure vorminööbiga.
Vormikuue selja keskõmblus lõpeb kaetud lõhikuga. Vormikuue hõlmade allosas on sissetöödeldud figuursed klapptaskud, mis on suletavad suure vorminööbiga.
Vormikuue varrukatel on moekohane läbilõige 120 mm kaugusel varruka alläärest. Varruka läbilõike vahele on õmmeldud 2 mm laiune punane kant. Varruka allääres küünarnukiõmbluses on kolm väikest vorminööpi.
Vormikuuel on kaks liistuga sissetöödeldud põuetaskut. Vasaku hõlma põuetasku on suletav nööbiga.
Vormikuue õlgadel on 150 mm pikkused ja 50 mm laiused pealismaterjalist pagunid. Pagunite üks ots kinnitub varruka ühendusõmbluse vahele, teine, kraepoolne figuurne ots on suletav ühe väikese vorminööbiga. Pagunite välisservas on 2 mm laiune punane kaunistuskant.
Päästeameti peadirektori vormikuue krae otstest 2 mm ülespoole on õmmeldud lõkmed, mis on kaunistatud kulla värvi niidiga tikitud stiliseeritud tammeoksa kujutisega.
Vormikuue vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
2) Naiste vormikuub
Naiste vormikuub on musta värvi poolvillasest kangast, musta polüestervoodriga. Kergelt taljesse töödeldud reväärkraega vormikuub on üherealine, Päästeameti peadirektori, päästeteenistuste direktorite ja nende asetäitjate vormikuub on kaherealine, esikinnis on suletav vastavalt kolme või kuue suure vorminööbiga.
Vormikuue varrukatel on moekohane läbilõige 120 mm kaugusel varruka alläärest. Varruka läbilõike vahele on õmmeldud 2 mm laiune punane kaunistuskant. Varruka allääres küünarnukiõmbluses on kolm väikest vorminööpi.
3) Meeste viigipüksid
Meeste viigipüksid on musta värvi poolvillasest kangast. Pükstel on sissetöödeldud küljetaskud ja seljaosa paremal poolel nööbiga suletav kahe liistuga nööpauktasku.
Viigipükste esiosa vööjoonel mõlemal pool esikinnist on kaks lahtist volti, millest üks läheb üle sissepressitud viigiks. Viigipükste seljaosal on sissevõtted ja sissepressitud viigid.
Viigipükste välisküljeõmbluste vahele on õmmeldud 2 mm laiune punane kaunistuskant. Päästeameti peadirektori viigipükste välisküljeõmblustele on õmmeldud 18 mm laiune punane lampasspael.
Viigipükste esikeskõmbluses on tõmblukk-kinnis. Tõmblukk on toon-toonis pealismaterjaliga. Püksid on töödeldud esiosas polüestervoodrile, mis ulatub 200 mm allapoole põlvejoont.
40 mm laiune värvel on suletav kahe nööbiga. Värvlil on kuus vöötrippi.
4) Naiste seelik
Naiste seelik on musta värvi poolvillasest kangast, musta polüestervoodriga.
Sirgelõikelisel seelikul on seljakeskõmbluses kaetud lõhik, tõmblukk-kinnis ning esi- ja seljaosal sissevõtted. Tõmblukk on toon-toonis pealismaterjaliga. 40 mm laiune värvel on suletav seljaosas ühe nööbiga. Värvlil on kuus vöötrippi.
5) Meeste/naiste pikkade varrukatega päevasärk
Meeste/naiste pikkade varrukatega päevasärk on valget värvi puuvill-polüesterkangast.
Sirgelõikelisel päevasärgil on kannaga krae. Särgi esikinnis on suletav nööpidega. Särgi hõlmadel on kaks pealeõmmeldud keskelt lõõtsaga rinnataskut. Rinnatasku figuursed klapid on suletavad nööbiga.
Päevasärgi õlgadel on 150 mm pikkused ja 47 mm laiused päevasärgi materjalist õlakud õlakukatete kinnitamiseks. Õlakute üks ots kinnitub varruka ühendusõmbluse vahele, teine kraepoolne figuurne ots on suletav ühe nööbiga.
Päevasärki kantakse lipsuga.
6) Meeste/naiste lühikeste varrukatega päevasärk
Meeste/naiste lühikeste varrukatega päevasärk on valget värvi puuvill-polüesterkangast.
Päevasärki kantakse lipsuga. Ilma vormikuueta on lubatud lühikese varrukaga päevasärki kanda ilma lipsuta, avatud kraenööbiga.
7) Meeste vormimüts
Meeste vormimüts on valmistatud musta värvi poolvillasest kangast.
Vormimütsi esiosa on kõvenduste abil tõstetud. Kergelt ovaalse põhja ja mütsirummu ühendava ääre küljeõmbluste mõlemal pool on õhuaugud. Mütsirummu kaunistab must sissekootud mustriga siidpael ja rummu siseküljel on tehisnahast higirihm. Musta lakknahast või fiibermaterjalist noka kohale on kahe väikese vorminööbiga kinnitatud must lakknahast tormirihm, Päästeameti peadirektori, päästeteenistuse ja õppeasutuse direktori ja nende asetäitjate vormimütsil – kuldne palmiknöör. Mütsirummu keskele noka kohale on kinnitatud mütsimärk.
Vormimütsi ääredetaili ääristab 2 mm laiune punane kaunistuskant. Päästeameti peadirektori, päästeteenistuse ja õppeasutuse direktori ja nende asetäitjate vormimütsil on täiendav 2 mm laiune punane kaunistuskant mütsi ääre ja rummu ühendusõmbluse vahel.
Päästeameti peadirektori vormimütsi noka äärel on kulla värvi niidiga tikitud või kulla värvi metallist üherealine tammelehti kujutav kaunistus.
8) Naiste vormikübar
Naiste vormikübar on musta värvi vildist.
Kübar on laiema äärega, tagant ülestõstetud servaga. Kübara rummu kaunistab must sissekootud mustriga siidpael.
Esiserva kohale on kahe väikese vorminööbiga kinnitatud must lakknahast tormirihm, Päästeameti peadirektori, päästeteenistuse ja õppeasutuse direktori ja nende asetäitjate vormikübaral – kuldne palmiknöör.
Kübara rummu esikeskjoonele on kinnitatud mütsimärk.
9) Meeste talvemüts
Talvemüts on valmistatud musta värvi poolvillasest kangast, millele on kinnitatud musta värvi tehis- või naturaalsest karusnahast mütsikõrvad. Mütsikõrvade ülemised nurgad on kinnitatud trukkidega. Mütsikõrvu võib kanda allalastuna.
Talvemütsi nokk on valmistatud lakknahast või fiibermaterjalist. Talvemütsi pealaedetail on ovaalne ja külgdetail on eest kõrgem. Talvemütsi ees on mütsimärk. Talvemütsi ovaalset pealaedetaili ääristab 2 mm laiune punane kaunistuskant.
10) Naiste talvemüts
Naiste talvemüts on valmistatud musta värvi poolvillasest kangast tagasikeeratava musta värvi tehis- või naturaalsest karusnahast äärega. Talvemütsi tagasikeeratav äär on 100 mm. Talvemütsi sisse on õmmeldud poolvillasest kangast mütsikõrvad, mida saab kanda allalastuna.
Mütsimärk kinnitub mütsi esiosa keskkohale.
11) Pikk jope
Meeste ja naiste pikk jope on musta värvi mikropolüesterkangast, musta polüestervoodriga.
Pikal sirgelõikelisel lamava kraega jopel on esi- ja seljaosal passe. Esiosa passe all on figuursed taskuklapid, mis on suletavad trukkidega. Taskuklappide all on sissetöödeldud taskud. Jope mõlemal hõlmal on pealeõmmeldud alumised taskud, mille figuursed taskuklapid on suletavad kahe trukiga. Jope esikinnises on kahe kelguga tõmblukk, mida katab viie trukiga suletav kinnine liist. Jope kinnise liistu all on sissetöödeldud, nööbiga suletav tasku. Jopel on lahtisesse käeaugukaarde töödeldud varrukad. Jope vööjoonele on õmmeldud nööritunnel ja nööri pingutamiseks paigaldatud stopperid. Jope mõlemal hõlmal on sissetöödeldud liistuga põuetasku.
Jope õlgadel on 150 mm pikkused ja 50 mm laiused pealismaterjalist pagunid. Pagunite üks ots kinnitub varruka ühendusõmbluse vahele, teine, kraepoolne figuurne ots on suletav trukiga. Pagunite välisservas on 2 mm laiune punane kaunistuskant.
Jope juurde kuulub täiendav, varrukatega, äravõetav tehiskarusnahast vooder, mis kinnitub tõmblukuga, ning äravõetav tehiskarusnahast krae, mis kinnitub nööpidega olemasoleva krae alla. Jope äravõetava voodri vasakul hõlmal on nööbiga suletav pealeõmmeldud põuetasku.
Tõmblukud on toon-toonis pealismaterjaliga, trukid musta värvi oksüdeeritud metallist.
Jope vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
12) Meeste mantel
Meeste mantel on musta värvi mikropolüesterkangast, musta polüestervoodriga.
Sirgelõikelisel mantlil on tagasipööratava kannaga krae ja liistuga sissetöödeldud figuursed taskud.
Mantli esikinnisel on kraeni ulatuv kuue nööbiga salakinnis, mille ülemine nööp on läbinööbitav. Mantlil on kaks põuetaskut, millest vasaku hõlma põuetasku on suletav nööbiga.
Mantli seljaosas on lahtine figuurne passe, keskõmbluses kaetud lõhik.
Mantlil on pandlaga reguleeritav vöö, mille asukoht fikseeritakse küljeõmbusesse õmmeldud vööaasadega.
Mantli varruka allääres on varrukatripp, mis on suletav suure vorminööbiga.
Õlgadel on 150 mm pikkused ja 50 mm laiused pealismaterjalist pagunid, mille üks ots kinnitub varruka ühendusõmbluse vahele ja teine, kraepoolne figuurne ots on suletav ühe väikese vorminööbiga. Pagunite välisservas on 2 mm laiune punane kaunistuskant.
Mantli juurde kuulub täiendav, ilma varrukateta, äravõetav vill-polüesterkangast vooder, mis kinnitub mantli alla tõmblukuga. Äravõetaval voodril on vasakul hõlmal pealeõmmeldud põuetasku.
Mantli vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
13) Naiste mantel
Naiste mantel on musta värvi mikropolüesterkangast musta polüestervoodriga.
Sirgelõikelisel, tagasipööratava kannaga kraega mantlil on figuurse liistuga sissetöödeldud taskud.
Mantli esikinnisel on kraeni ulatuv kuue nööbiga salakinnis, mille ülemine nööp on läbinööbitav.
Mantlil on pandlaga reguleeritav vöö, mille asukoht fikseeritakse küljeõmblusesse õmmeldud vööaasadega.
Mantlil on kaks põuetaskut.
Mantli õlgadel on 150 mm pikkused ja 50 mm laiused pealismaterjalist pagunid. Pagunite üks ots kinnitub varruka ühendusõmbluse vahele, teine, kraepoolne figuurne ots on suletav väikese vorminööbiga. Pagunite välisservas on 2 mm laiune punane kaunistuskant.
14) Lühike jope
Lühike puusadeni ulatuv jope on sinist värvi mikropolüesterkangast sinise polüestervoodriga.
Sirgelõikelise jope allservas on värvel. Värvli külgedel on lai kummipael. Jope esikinnises on tõmblukk ja alumine tuuleliist. Jope tuuleliistu all on sissetöödeldud kahe liistuga nööpauktasku, mis on suletav tõmblukuga. Jope värvliosas on tripp, mis on suletav kahe trukiga.
Jope seljaosas on horisontaalne lappvolt, mille vahele on õmmeldud helkurkant. Jope esiosa passe all on sissetöödeldud, trukkidega suletavad klappidega taskud. Jope mõlemal hõlmal on sissetöödeldud, liistuga taskud, mis on suletavad tõmblukuga.
Jopel on lahtisesse käeaugukaarde töödeldud varrukad.
Jope püstkrae sees tõmblukuga suletavas taskus on jope pealismaterjalist kapuuts. Kapuutsi esiservas on seosepael.
Jope mõlemal hõlmal on sissetöödeldud, kahe liistuga põuetaskud, millest vasakpoolne tasku on suletav tõmblukuga. Jope õlgadel on 150 mm pikkused ja 50 mm laiused pealismaterjalist pagunid, mille üks ots kinnitub varruka ühendusõmbluse vahele ja teine, kraepoolne figuurne ots on suletav ühe trukiga. Pagunite välisservas on 2 mm laiune punane kaunistuskant.
Jope juurde kuulub täiendav varrukatega, äravõetav tehiskarusnahast vooder, mis kinnitub tõmblukuga. Jope äravõetava voodri mõlemal hõlmal on pealeõmmeldud põuetaskud, millest vasakpoolne on suletav tõmblukuga.
Tõmblukud on toon-toonis pealismaterjaliga, trukid on musta värvi oksüdeeritud metallist.
Jope vasaku hõlma rinnatasku kohale on õmmeldud kiri «PÄÄSTETEENISTUS».
15) Meeste/naiste reguleeritavate varrukatega vormipluus
Meeste/naiste reguleeritavate varrukatega vormipluus on sinist värvi puuvill-polüesterkangast.
Sirgelõikelisel vormipluusil on kannaga krae, esi- ja seljaosa passe ja reguleeritavad pikad varrukad. Esiosa passe all on kaks pealeõmmeldud, keskelt lõõtsaga rinnataskut. Rinnatasku figuursed klapid on suletavad ühe nööbiga. Vasaku hõlma rinnatasku servas on pliiatsitasku.
Pluusi esikinnis on suletav nööpidega.
Vormipluusi õlgadel on 150 mm pikkused ja 47 mm laiused pluusi materjalist õlakud õlakukatete kinnitamiseks. Õlakute üks ots kinnitub varruka ühendusõmbluse vahele, teine, kraepoolne figuurne ots on suletav ühe nööbiga.
Vormipluusi vasaku hõlma rinnatasku kohale on õmmeldud 20 mm laiune ja 120 mm pikkune takjapael nimesildi kinnitamiseks.
Vormipluusi vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
Vormipluusi kantakse ilma lipsuta.
16) Meeste/naiste lühikeste varrukatega vormipluus
Meeste/naiste lühikeste varrukatega vormipluus on sinist värvi puuvill-polüesterkangast.
Sirgelõikelisel vormipluusil on kannaga krae, esi- ja seljaosa passe. Esiosa passe all on kaks pealeõmmeldud, keskelt lõõtsaga rinnataskut. Rinnatasku figuursed klapid on suletavad ühe nööbiga.
Vasaku hõlma rinnatasku servas on pliiatsitasku.
17) Meeste/naiste töövormi püksid
Töövormi püksid on sinist värvi puuvill-polüesterkangast.
Pükstel on sissetöödeldud küljetaskud ja seljaosa paremal poolel nööbiga suletav kahe liistuga nööpauktasku.
Pükste esiosa vööjoonel mõlemal pool esikinnist on lahtine volt, mis läheb üle läbiõmmeldud viigiks. Pükste seljaosal on sissevõtted ja sissepressitud viigid. Pükste välisküljeõmbluste vahele on õmmeldud 2 mm laiune punane kaunistuskant.
Pükste esikeskõmbluses on tõmblukk-kinnis. Tõmblukk on toon-toonis pükste materjaliga.
Püksid on töödeldud esiosas polüestervoodrile, mis ulatub 200 mm allapoole põlvejoont.
18) Naiste töövormi seelik
Töövormi seelik on sinist värvi puuvill-polüesterkangast sinist värvi polüestervoodriga.
Sirgelõikelisel seelikul on seljakeskõmbluses kaetud lõhik, tõmblukk-kinnis ning esi- ja seljaosal sissevõtted. Tõmblukk on toon-toonis seeliku materjaliga.
40 mm laiune värvel on suletav seljaosas ühe nööbiga. Värvlil on kuus vöötrippi.
19) Töövormi sviiter
Sinist värvi V-kaelusega vormisviiter on kootud poolvillasest lõngast patentkoes (soonikuna).
Vormisviitri värvlil ja varrukaotstel on tugevdatud soonikud. Õlgadele ja küünarnukkidele on õmmeldud sinisest mikropolüesterkangast tugevdusdetailid. Vasakul pool hõlmal on kaheosaline mikropolüesterkangast pealeõmmeldud rinnatasku. Tasku kitsam pool moodustab pliiatsitasku. Takjapaelaga suletav taskuklapp ulatub pliiatsitaskuni.
Vormisviitri õlgadel on 150 mm pikkused ja 47 mm laiused mikropolüesterkangast õlakud õlakukatete kinnitamiseks. Õlakute üks ots kinnitub varruka ühendusõmbluse vahele, teine, kraepoolne figuurne ots on suletav takjapaelaga.
Sviitri vasaku hõlma rinnatasku kohale on õmmeldud 20 mm laiune ja 120 mm pikkune takjapael nimesildi kinnitamiseks.
Sviitri vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
20) Meeste/naiste nokkmüts
Tugevdatud esiosaga nokkmüts on valmistatud sinist värvi puuvill-polüesterkangast.
Mütsi nokk on kaetud riidega, kuklaosas on reguleeritav kinnis.
Noka kohale on trükitud kiri «PÄÄSTETEENISTUS».
21) Meeste/naiste töövormi talvemüts
Tugevdatud esiosaga nokkmüts on valmistatud sinist värvi poolvillasest materjalist.
Mütsi nokk on riidega kaetud. Mütsi allakeeratava tuuleliistu alläärde on õmmeldud kummipael. Talvemüts on kuklaosas reguleeritav kumminööri ja stopperiga.
Talvemüts on soojendusvoodriga.
22) T-särk
T-särk on sinist värvi puuvillasest trikotaažkangast, ümmarguse kaeluse ja lühikeste varrukatega.
Vasakule rinnale on trükitud kiri «PÄÄSTETEENISTUS».
Polo on sinist värvi puuvillasest trikotaažkangast, kõrge tagasikeeratava kaeluse ja pikkade varrukatega.
24) Anorak
Anorak on sinisest puuvill-polüesterkangast.
Anorakil on tõmblukk-kinnisega püstkrae mikropolüesterkangast alumise kaitseliistuga, värvlil ja varrukaotstel tugevdatud soonikud. Tõmblukk on toon-toonis anoraki materjaliga.
Õlgadele ja küünarnukkidele on õmmeldud sinist värvi mikropolüesterkangast tugevdusdetailid. Vasakupoolsel hõlmal on kaheosaline mikrokangast pealeõmmeldud rinnatasku. Tasku kitsam pool moodustab pliiatsitasku. Takjapaelaga suletav taskuklapp ulatub pliiatsitaskuni.
Anoraki õlgadel on 150 mm pikkused ja 47 mm laiused mikropolüesterkangast õlakud õlakukatete kinnitamiseks. Õlakute üks ots kinnitub varruka ühendusõmbluse vahele, teine kraepoolne figuurne ots on suletav takjapaelaga.
Anoraki vasaku hõlma rinnatasku kohale on õmmeldud 20 mm laiune ja 120 mm pikkune takjapael nimesildi kinnitamiseks.
Anoraki vasaku varruka välisküljel on 60 mm kaugusele varruka ühendusõmblusest õmmeldud vastava päästeteenistuse, vastava õppeasutuse või Päästeameti varrukaembleem.
25) Vaheriietuse püksid
Vaheriietuse püksid on sinist värvi puuvill-polüesterkangast.
Pükstel on sissetöödeldud küljetaskud ja seljaosa paremal poolel nööbiga suletav kahe liistuga nööpauktasku. Pükstel on kaks reietaskut, mille taskuklapid on suletavad takjapaelaga.
Pükste esiosa vööjoonel mõlemal pool esikinnist on lahtine volt, seljaosal sissevõtted. Pükste esikeskõmbluses on tõmblukk-kinnis. Tõmblukk on toon-toonis pükste materjaliga.
Pükste allservas on kummitripp.
40 mm laiune värvel on suletav kahe nööbiga. Värvlil on seitse vöötrippi.
26) Kootud müts
Üleskeeratava servaga kootud müts on sinist värvi poolvillasest lõngast, kootud patentkoes.
27) Õlakukate
Päevasärgi õlakukate on musta värvi, vormiriietuse ülejäänud esemete õlakukatted on sinist värvi, vormikuue või mantli kangast.
Õlakukatte pikkus on 120 mm ja laius 50 mm. Õlakukatte külgserv on ääristatud punase kandiga.
Pikk seotav lips on valmistatud tumesinisest lipsusiidist.
Lipsul on sissekootud päästeteenistuse logo.
29) Lipsunõel
Lipsunõel on kuldne, klambrikujuline. Klambri peale on kinnitatud 10 mm kõrgune päästeteenistuse embleemi kujutis.
30) Sokid, naistel sukad (sukkpüksid)
Meeste sokid on tumesinised või mustad, puuvillased või poolvillased, poolpika soonikust sääreosaga.
Sügisel ja talvel kannavad naised tumesiniseid või musti ning kevadel ja suvel beeže tehiskiust materjalist sukki (sukkpükse).
31) Sall
Töövormi sall on tumesinisest villasest riidest või kootud tumesinisest poolvillasest lõngast suurusega 250×1200 mm.
Piduliku vormiriietuse sall on valge.
32) Rihm
Piduliku vormiriietuse pükstel (seelikul) kantav rihm on mustast nahast, ühe keelega, kuldsest messingust pandlaga. Rihma laius on meestel 35 mm ja naistel 30 mm.
33) Vöörihm
Vöörihm on musta värvi sünteetilisest tugevast materjalist musta värvi metallist pandlaga.
34) Saapad
Meeste saapad on mustast nahast, paksema tallaga, madala säärega, sääreosa siseküljel on tõmblukk-kinnis.
Naiste saapad on mustast nahast, paksema tallaga, poolpika säärega, sääreosa siseküljel on tõmblukk-kinnis.
35) Kingad
Meeste kingad on mustast nahast, paksema talla ja madala kontsaga, pealt kinnisega.
Naiste kingad on mustast nahast, paksema talla ja madala või poolkõrge kontsaga, pealt poolkinnised.
36) Kindad
Kindad on tumesinisest või mustast nahast valmistatud või lõngast kootud sõrmikud, pika randmeosaga.
ERALDUSMÄRGID
§14. Töötajate eraldusmärkideks on vastavalt ametikohale vormiriietuse pagunitel või õlakukatetel (edaspidi pagun) kantavad väikese riigivapi või vastava maakonna vapi või Tallinna linna vapi kujutis koos ühe või mitme suure või väikese tärniga või ilma tärnita.
§15. Väike-Maarja Päästekooli õpilased ning Sisekaitseakadeemia päästekolledži üliõpilased ja §-des 23 ja 24 nimetatud töötajad kannavad pagunil väikese riigivapi kujutist.
§16. Metallist või tikitud vapi kujutise kõrgus on 20 mm ja laius 18 mm. Päästeameti peadirektor kannab väikese riigivapi kujutise ümber kuldset, ringikujulist, reljeefset metallist või tikitud tammepärja kujutist läbimõõduga 38 mm. Pärja moodustavad kaheksa alt seotud tammelehe paari. Vapi kujutise allserva (Päästeameti peadirektoril vappi ümbritseva tammepärja allserva) kaugus paguni allservast on 5 mm.
§17. Pagunil kantavad kuldsest metallist stantsitud või kullavärvi niidiga tikitud suur ja väike tärn on ruudukujulised, keskelt tõusvad, 20 lehe kujutisega. Tärni külje pikkus on vastavalt 16 mm ja 12 mm.
§18. Kolme §-s 18 nimetatud suure tärni puhul on tärnide kaugus paguni allservast tärni keskkohani vastavalt 40 mm, 65 mm ja 90 mm. Päästeameti peadirekrori pagunil vastavalt 50 mm, 75 mm ja 100 mm. Kahe suure tärni puhul on tärnide kaugus paguni allservast tärni keskkohani vastavalt 40 mm ja 65 mm. Ühe suure tärni puhul on tärni kaugus paguni allservast tärni keskkohani 65 mm.
§19. Nelja §-s 18 nimetatud väikese tärni puhul on tärnide kaugus paguni allservast tärni keskkohani vastavalt 35 mm, 55 mm, 75 mm ja 95 mm. Kolme väikese tärni puhul on tärnide kaugus paguni allservast tärni keskkohani vastavalt 35 mm, 55 mm ja 75 mm. Kahe väikese tärni puhul on tärnide kaugus paguni allservast tärni keskkohani vastavalt 35 mm ja 55 mm. Ühe väikese tärni puhul on tärni kaugus paguni allservast tärni keskkohani 55 mm.
§20. Päästeameti töötajad kannavad pagunitel tärne järgmiselt:
1) peadirektor, peadirektori asetäitja, haldusdirektor – kolm suurt tärni;
2) struktuuriüksuse juhataja, sõjaväestatud päästeüksuste osakonnaülem, piirkondliku häirekeskuse juhataja – kaks suurt tärni;
3) peadirektori nõunik, struktuuriüksuse juhataja asetäitja, piirkondliku häirekeskuse juhataja asetäitja, allüksuse juhataja – üks suur tärn;
4) allüksuse juhataja asetäitja, struktuuri- või allüksuse nõunik, pea- ja juhtivspetsialist, pea- ja juhtivekspert, pea- ja juhtivpäästekorraldaja, pea- ja juhtiveridemineerija, pea- ja juhtivarst – neli väikest tärni;
5) vanemspetsialist, vanemekspert, vanempäästekorraldaja, vanemeridemineerija, vanemarst – kolm väikest tärni;
6) spetsialist, ekspert, päästekorraldaja, eridemineerija, arst – kaks väikest tärni;
7) nooremspetsialist, nooremekspert, noorempäästekorraldaja, nooremeridemineerija, nooremarst – üks väike tärn.
§21. Maavalitsuse hallatava ja Tallinna linna päästeasutuse päästetöötajad kannavad pagunitel tärne järgmiselt:
1) direktor – kolm suurt tärni;
2) direktori asetäitja, struktuuriüksuse juhataja – kaks suurt tärni;
3) nõunik, keskkomando pealik, operatiivkorrapidaja, struktuuriüksuse juhataja asetäitja, peainspektor – üks suur tärn;
4) allüksuse juhataja, keskkomando pealiku asetäitja, tugikomando pealik, operatiivkorrapidaja abi, pea- ja juhtivpäästekorraldaja, juhtivinspektor, pea- ja juhtivspetsialist – neli väikest tärni;
5) arst, rühmapealik, tugikomando pealiku asetäitja, vanempäästekorraldaja, vaneminspektor, vanemspetsialist – kolm väikest tärni;
6) abikomando pealik, päästekorraldaja, inspektor, spetsialist – kaks väikest tärni;
7) meeskonna vanem – üks väike tärn.
§22. Sisekaitseakadeemia päästekolledži töötajad kannavad pagunitel tärne järgmiselt:
2) direktori asetäitja, päästeeriala professor, päästeeriala dotsent – kaks suurt tärni;
3) päästeeriala lektor, päästeeriala õpetaja, päästeeriala assistant – üks suur tärn.
§23. Väike-Maarja Päästekooli töötajad kannavad pagunitel tärne järgmiselt:
2) direktori asetäitja, õppeosakonna juhataja – kaks suurt tärni;
3) õppeosakonna juhataja asetäitja – üks suur tärn;
4) õppesektori juhataja, tuletõrje- ja päästeeriala õpetaja – neli väikest tärni;
5) tuletõrje- ja päästeeriala instruktor – kolm väikest tärni;
6) tuletõrje- ja päästevahendite tehnik – kaks väikest tärni.
§24. Sisekaitseakadeemia päästekolledži üliõpilased kannavad pagunil K-tähte. Tähe kõrgus on 30 mm ja laius 17 mm. K-tähe alumise ääre kaugus paguni allservast on 35 mm.
§25. Vabariigi Valitsuse 22. septembri 1998. a määrus nr 205 «Riigi ja kohaliku omavalitsuse tuletõrje- ja päästetöötajate ning riigi kutseõppeasutuse päästeeriala õpilaste ja rakenduskõrgkooli päästeeriala üliõpilaste vormiriietuse kirjelduse kinnitamine» (RT I 1998, 85, 1389) tunnistatakse kehtetuks.
§26. Päästeametil korraldada uue vormiriietuse esemete riigihanked.
§27. Määruse jõustumisel lubatakse väljastada töötajatele uue vormiriietuse esemeid pärast varem väljastatud vormiriietuse esemete kandmistähtaja lõppemist.
§28. Käesolev määrus jõustub 1. jaanuaril 2002. a.
§29. Käesoleva määruse 4. peatükk jõustub 1. jaanuaril 2001. a.
Vabariigi Valitsuse 6. detsembri 2000. a määruse nr 409 «Tuletõrje- japäästetöötajate ning Väike-Maarja Päästekooli õpilaste ja Sisekaitseakadeemia päästekolledži üliõpilaste vormiriietuse kirjeldus ja kandmise tähtajad»
TÖÖTAJATE VORMIRIIETUSE ESEMETE VÄLJASTAMINE JA KANDMISE TÄHTAJAD
Vormiriietuse eseme nimetus
Kandmise tähtaeg kuudes
Üldine Keskkomando
väljasõidumeeskonna liikmed Tugi- ja abikomando
väljasõidumeeskonna
liikmed Sisekaitseakadeemia
päästekolledži üliõpilased Väike-Maarja
Päästekooli õpilased
Meeste vormikuub 1 tk 60 – – 60* –
Naiste vormikuub 1 tk 60 – – 60* –
Meeste viigipüksid 1 tk 60 – – 60* –
Naiste seelik 1 tk 60 – – 60* –
Meeste pika varrukaga päevasärk 2 tk 60 – – 60* –
Naiste pika varrukaga päevasärk 2 tk 60 – – 60* –
Meeste lühikese varrukaga päevasärk 2 tk 60 – – – –
Naiste lühikese varrukaga päevasärk 2 tk 60 – – – –
Meeste vormimüts 1 tk 60 – – 60* –
Naiste vormikübar 1 tk 60 – – 60* –
Meeste talvemüts 1 tk 60 – – – –
Naiste talvemüts 1 tk 60 – – – –
Pikk jope 1 tk 60 – – – –
Meeste mantel 1 tk 36 – – – –
Naiste mantel 1 tk 36 – – – –
Lühike jope 1 tk 36 – – 36 36
Meeste reguleeritava varrukaga vormipluus 2 tk 12 – – 12 12
Naiste reguleeritava varrukaga vormipluus 2 tk 12 – – 12 12
Meeste lühikese varrukaga vormipluus 2 tk 12 – – 12 –
Naiste lühikese varrukaga vormipluus 2 tk 12 – – 12 –
Meeste töövormi püksid 1 tk 12 – – 12 12
Naiste töövormi püksid 1 tk 24 – – 24 12
Naiste töövormi seelik 1 tk 24 – – 24 12
Töövormi sviiter 1 tk 24 – – 24 24
Meeste/naiste nokamüts 1 tk 24 – – 24 24
Meeste/naiste töövormi talvemüts 1 tk 36 – – 36 36
T-särk 2 tk 12 12 18 12 12
Polo 2 tk – 12 24 48 –
Anorak 1 tk – 18 24 48 12
Vaheriietuse püksid 1 tk – 18 24 48 12
Kootud müts 1 tk – 36 36 48 –
Õlakukate (must) 1 paar 60 – – 60* –
Õlakukate (sinine) 2 paari 24 – – 24 24
Lips 1 tk 60 – – 60* –
Lipsunõel 1 tk – – – – –
Sokid, naistel sukad (sukkpüksid) 4 paari 12 12 12 12 12
Valge sall 1 tk 60 – – – –
Sinine sall 1 tk 24 – – 24 –
Rihm 1 tk 60 – – 60* –
Vöörihm 1 tk 24 36 48 48 36
Saapad 1 paar 24 – – 24 –
Kingad 1 paar 12 24 24 12 12
Kindad 1 paar 36 – – 36 –
* väljastatakse õppeasutuse lõpetamisel
1. Kõigi Tallinna linna päästeasutuse depoode väljasõidumeeskondi varustatakse keskkomando väljasõidumeeskonna liikmete normide kohaselt.
2. Esindusfunktsiooni osatähtsust arvestades võib peadirektoril, direktoritel ja nende asetäitjatel piduliku vormiriietuse kandmise tähtaega kasutada koefitsiendiga kuni 0,3, suurendades seejuures töövormiriietuse kandmise tähtaega koefitsiendiga kuni 3,0.
3. Meeste ja naiste mantel väljastatakse ainult peadirektorile, direktoritele ja nende asetäitjatele.
4. Väike-Maarja Päästekooli õpilastele väljastatakse vormiriietus üks kord õppeaja jooksul.